Αφιέρωμα από το Αρχείο της ΕΡΤ στον σπουδαίο μουσικό της ελληνικής ροκ σκηνής Θάνο Ανεστόπουλο, ο οποίος έφυγε από τη ζωή σε ηλικία 49 ετών, το Σάββατο 3/9. Τραγουδιστής, συνθέτης, στιχουργός, ποιητής και ιδρυτικό μέλος του ιστορικού συγκροτήματος «Διάφανα Κρίνα» που σχηματίστηκε το 1991, ο Θάνος Ανεστόπουλος άφησε πίσω του σημαντική μουσική κληρονομιά.

Το Αρχείο της ΕΡΤ ψηφιοποίησε και σας προτείνει να δείτε τη συναυλία του Θάνου Ανεστόπουλου στη μουσική σκηνή Gagarin 205, που δόθηκε στις 3 Ιουνίου 2011 και μαγνητοσκοπήθηκε από την ΕΡΤ.



Ο Θάνος Ανεστόπουλος παρουσιάζει αντιπροσωπευτικό μέρος της καλλιτεχνικής του διαδρομής καθώς και της solo μουσικής του παρουσίας αφού έχει ήδη προηγηθεί η διάλυση των «Διάφανων Κρίνων» το 2009. Μαζί του παίζουν οι μουσικοί: Νίκος Γιούσεφ (μπάσο και μουσικά πριόνια), Τηλέμαχος Μούσας (κιθάρες, theremin), Σοφία Ευκλείδου (βιολοντσέλο), Λάμπρος Πηγούνης (βιολί και live electronics) και Xρήστος Λιάτσος (κρουστά).

Σκηνοθεσία: Δημήτρης Τζανής, Καλλιτεχνική διεύθυνση: Νίκος Τριανταφυλλίδης

Δείτε περισσότερα στο http://archive.ert.gr

Μοιράσου το άρθρο: